CELEX: C2006/060/102
Language: fi
Date: 2006-03-11 00:00:00
Title: Asia F-127/05: Kanne  21.12.2005  — Nanbru v. Euroopan parlamentti

11.3.2006   
            
            
               FI
            
            
               Euroopan unionin virallinen lehti
            
            
               C 60/55
            
         Kanne 21.12.2005 — Nanbru v. Euroopan parlamentti
   (Asia F-127/05)
   (2006/C 60/102)
   Oikeudenkäyntikieli: ranska
   Asianosaiset
   
      Kantaja: Nicole-Kiwi Nanbru (Bryssel, Belgia) (edustaja: asianajaja G. Vandersanden)
   
      Vastaaja: Euroopan parlamentti
   Vaatimukset
   
               —
            
            
               Euroopan parlamentin 28.4.2005 tekemä päätös, joka annettiin kantajalle tiedoksi 3.5.2005 ja jolla annettiin uusi lausunto hänen vanhuuseläkeoikeuksiensa vahvistamisesta 1.1.2005 alkaen, on kumottava
            
         
               —
            
            
               kantajalle on palautettava eläkeoikeudet sellaisina kuin ne oli hänelle täsmennetty varmoin, yhtäpitävin ja tarkistetuin luvuin, jotka toimitettiin hänelle kirjallisesti (sähköpostilla tai ilmoituksilla) ja jotka Euroopan parlamentin henkilöstöasioiden pääosasto suullisesti vahvisti, myöntämällä hänelle kuukausittain 634,40 euron suuruinen tasaussumma hänen vanhuuseläkkeensä päättymiseen saakka
            
         
               —
            
            
               kantajalle on maksettava korvausta henkisestä kärsimyksestä, jonka kohtuulliseksi ja väliaikaiseksi määräksi arvioidaan 250 000 euroa
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka jäi Euroopan parlamentin väliaikaisen toimihenkilön toimesta eläkkeelle 1.1.2005, vastustaa kyseisen toimielimen tekemää päätöstä alentaa hänen eläkkeensä määrää verrattuna siihen määrään, joka hänelle oli ilmoitettu silloin, kun hän arvioi sopivaa hetkeä jäädä eläkkeelle ja hakea mahdollisesti hänen Belgiassa hankkimiensa eläkeoikeuksien siirtämistä yhteisöjen eläkejärjestelmään.
   Kumoamisvaatimuksen osalta kantaja katsoo, että vaikka hallintoviranomainen voikin korvata lainvastaisen päätöksen uudella päätöksellä, tässä tapauksessa uutta päätöstä, jolla kantajan eläkeoikeuksien määrä vahvistettiin aikaisemmin ilmoitettua pienemmäksi, ei tehty kohtuullisessa ajassa. Näin ollen kantaja väittää, että hänen perusteltua luottamustaan eläkkeensä määrään on loukattu.
   Henkisen kärsimyksensä kantaja väittää aiheutuneen kaikista niistä virheistä, jotka Euroopan parlamentti on tämän asian aikana tehnyt.